La darrera pràctica innovadora que hem incorporat al BPI (Banc de Pràctiques d'Innovació del Departament) és la Comissió d'Informació Geogràfica del Departament de Territori i Sostenibilitat, també anomenada Geocom.
La Geocom és una comissió tècnica d'assessorament del Departament en matèria d'informació geogràfica.
A més d'assessorar té funcions de coordinació i d'interlocució tècnica en matèria de geocartografia (cartografia i informació espacial).
Té caràcter transversal i multidisciplinari i s'inscriu a la Secretaria General del Departament.
L'any 2012 es va oficialitzar com a Comissió depenent de la Secretaria General del Departament amb unes funcions concretes establertes per resolució, però l'origen de Geocom va ser un grup de treball informal sorgit de la iniciativa d'alguns tècnics del Departament experts en geocartografia que van veure la necessitat de consensuar i compartir dubtes i qüestions relacionades amb els conjunts de d'informació que generava i necessitava el Departament de Territori i Sostenibilitat.
L'embrió de Geocom és el grup anomenat Fons Cartogràfic que havia començat a funcionar l'any 2006 per iniciativa de tècnics de diverses àrees del Departament que van veure la necessitat, arran de la creació de la base de dades de cartografia a Oracle, de posar-se d'acord en com guardar els continguts geocartogràfics, com anomenar-los i com mantenir-los endreçats.
Volien donar accessibilitat, transparència i visibilitat, dins el Departament, a la informació geogràfica i a la cartografia, imprescindibles per a la gestió de la planificació del territori i la mobilitat.
Així doncs, aquest grup de tècnics va prendre la iniciativa de començar a treballar plegats per donar criteris de com generar, compartir, guardar, mantenir i publicar la informació geogràfica del Departament.
Van començar set persones però al cap de tres anys l'equip s'havia ampliat a una vintena de persones que representaven totes les direccions generals del Departament i amb formacions molt diverses.
2006 creació del grup de treball Fons cartogràfic
2010 revisió de les funcions del grup de treball, ampliació i nova
denominació del grup com a Geocom i definició de les Línies
estratègiques d'actuació (2011-2015)
2012 resolució del Secretari General oficialitzant la Comissió
d'informació Geogràfica -Geocom
Circular 2/2012 sobre procediment de publicació de la informació
Avaluació del pla 2011-2015 i aprovació de les Línies estratègiques 2016-2020
El 4 de maig de 2012, ara ha fet 5 anys, es va emetre la resolució del Secretari General per la que es crea el Geocom amb aquestes funcions concretes:
El mateix any 2012 s'aprova la circular 2/2012 sobre el procediment de publicació d'informació geogràfica per les unitats del Departament de Territori i Sostenibilitat.
Aquesta circular estableix que la Geocom assessorarà i acompanyarà les unitat del Departament en relació a aquesta publicació.
Transversalitat: la Geocom és una iniciativa dels tècnics del Departament que treballen amb geoinformació en diferents unitats.
Neix dels tècnics experts en la matèria i no vinculat a cap unitat orgànica concreta.
És una iniciativa amb impuls de baix cap a dalt i que ha estat rebuda i impulsada per la direcció del Departament, aspecte singular en el funcionament de l'administració pública en general i del Departament, en concret.
Multidisciplinarietat: els membres de la Comissió provenen de disciplines molt diverses; cartògrafs, geògrafs, matemàtics, enginyers, informàtics, físics, delineants, entre d'altres i treballen en àmbits competencials molt diferents, entre ells medi ambient, urbanisme, residus, recerca, transport o infraestructures, etc.
Flexibilitat: la Comissió treballa per projectes, els quals es defineixen anualment en funció de les necessitats detectades al Departament.
L'assignació de recursos està vinculada a la disponibilitat dels membres i a les seves àrees d'especialitat i la participació és voluntària.
Millora contínua: es treballa en base a línies estratègiques, objectius i resultats.
Anualment s'avalua l'assoliment dels objectius marcats i es proposen millores o alternatives als projectes o actuacions que no han reeixit.
Es treballa amb orientació al resultat i avaluant l'efectivitat de les feina feta.
Globalització: la comissió treballa amb una perspectiva que transcendeix al Departament i s'orienta al sector públic que gestiona o treballa per i amb la Informació Geogràfica.
En aquest sentit la implementació del SIG Corporatiu ha servit per tenir una sola plataforma on el diferents departaments de la Generalitat poden posar a l'abast dels usuaris els seus conjunts d'informació geogràfica.
L'objectiu és buscar consens i trobar solucions a problemes comuns com ara la qualitat de les dades geogràfiques, la seva difusió, el compliment dels estàndards europeus i la preservació, entre d'altres.
Durant l'any 2015 va dur a terme el projecte Cap al 2020! que tenia per objecte la definició de les línies estratègiques d'actuació (LEA) de Geocom per al quinquenni 2016-2020.
En el projecte hi van participar gairebé cent persones de més de trenta organitzacions públiques.
Assegurar la qualitat de la IG, entesa com element clau de la planificació i la gestió.
Promoure l'estandardització, interoperabilitat, transparència i preservació dels conjunts de dades.
Fomentar les sinèrgies entre tots els agents implicats en l'elaboració de la IG.
Vetllar per l'assignació de recursos humans, econòmics i tecnològics, i la seva eficient gestió per donar resposta a les necessitats dels usuaris de la IG.
Consolidar Geocom com impulsor de l'ús de la IG en la presa de decisions.
Redactat per: Àngels Tremols i Mercè Mas
Per saber-ne més: Àngels Tremols i Mercè Mas